b'\n_START_ARTICLE_\nVint anys despr\xc3\xa9s\n_START_SECTION_\nArgument\n_START_PARAGRAPH_\n\xc3\x89s l\'any 1648, vint anys despr\xc3\xa9s de les aventures de "Els tres mosqueters". La hist\xc3\xb2ria de Fran\xc3\xa7a ha canviat, han mort Llu\xc3\xads XIII i el Cardenal Richelieu, en plena rebel\xc2\xb7li\xc3\xb3 de la Fronda, i sota la reg\xc3\xa8ncia d\'un nou Primer Ministre, un cardenal itali\xc3\xa0 anomenat Julio Mazarino, que mant\xc3\xa9 una no tan secreta relaci\xc3\xb3 amb la reina i regent Ana d\'\xc3\x80ustria, i que governa Fran\xc3\xa7a, ja que el nou rei Llu\xc3\xads XIV (1638-1715) nom\xc3\xa9s t\xc3\xa9 deu anys. D\'Artagnan s\'ha quedat estancat en el grau de tinent de mosqueters, i fa anys que no veu als seus amics, fins que un dia Mazarino li confereix una missi\xc3\xb3, treure de la Bastilla a un presoner, que resulta ser un seu antic enemic, per\xc3\xb2 ara amic, el Comte de Rochefort. De fet amb aix\xc3\xb2 nom\xc3\xa9s pret\xc3\xa9n saber si pot comptar amb D\'Artagnan, un cop alliberat torna a Rochefort a la Bastilla, per\xc3\xb2 aquest aconsegueix escapar en el trajecte, amb l\'ajut del poble de Par\xc3\xads. Mazarino, mentrestant, encarrega a D\'Artagnan una altra missi\xc3\xb3, instant-lo a reunir els herois de vint anys abans, els seus amics._NEWLINE_Porthos Du Vallon de Bracieux de Pierrefonds, es va casar amb una senyora adinerada, Madame Coquenard (la seva antiga amant en Els tres mosqueters), per\xc3\xb2 no va trigar a enviduar, aix\xc3\xad que viu nom\xc3\xa9s amb els seus servents i el seu lacai, ara intendent, Mosquet\xc3\xb3, en la seva hisenda de Pierrefonds. L\'abat d\'Herblay (Aramis) va prendre els h\xc3\xa0bits i es troba en secretes relacions amb la Fronda, un moviment que lluita contra Mazarino i el seu govern._NEWLINE_Athos, el comte de la F\xc3\xa8re, que va deixar el servei per recollir una her\xc3\xa8ncia, viu ara prop de Blois amb el seu fill adolescent Ra\xc3\xbal, el Vescomte de Bragelonne, al qual amaga la seva proced\xc3\xa8ncia, ja que \xc3\xa9s fill seu i de la duquessa Madame de Chevreuse, abans \xc3\xadntima de la reina, i ara frondista._NEWLINE_D\'Artagnan s\'assabenta mitjan\xc3\xa7ant Planchet, a qui ha tornat a agafar al seu servei com lacai, protegint-lo, ja que \xc3\xa9s frondista, del lloc on viu Bazin, el lacai d\'Aramis, i per tant, del parador d\'aquest. Despr\xc3\xa9s d\'anar a visitar-lo, no aconsegueix conv\xc3\xa8ncer-el que s\'uneixi a ell, tamb\xc3\xa9 secretament frondista, apart d\'amant de la duquessa Madame de Longueville, una destacada frondista. A continuaci\xc3\xb3, a Pierrefonds, \xc3\xa9s a Porthos a qui conven\xc3\xa7 perqu\xc3\xa8 s\'uneixi a ell, dient-li que Mazarino complir\xc3\xa0 la seva major ambici\xc3\xb3, ser noble, i que el far\xc3\xa0 Bar\xc3\xb3. Finalment, prop de Blois es troba amb Athos, coneix al seu fill Ra\xc3\xbal, el Vescomte, i a un personatge que tindr\xc3\xa0 molta import\xc3\xa0ncia deu anys m\xc3\xa9s tard, una nena anomenada Luisa de la Valli\xc3\xa8re. No aconsegueix conv\xc3\xa8ncer Athos, que tamb\xc3\xa9 simpatitza amb la Fronda, de manera que torna a Par\xc3\xads, nom\xc3\xa9s amb Porthos._NEWLINE_El Duc de Beaufort, presoner a Vincennes per ordre de Mazarino, aconsegueix escapar amb l\'ajuda de Grimaud, el fidel lacai d\'Athos, i Mazarino, que ja t\xc3\xa9 al seu servei a D\'Artagnan i Porthos, els envia en la seva persecuci\xc3\xb3. Despr\xc3\xa9s de deixar enrere a tota la tropa que els acompanya, nom\xc3\xa9s D\'Artagnan i Porthos aconsegueixen arribar als fugitius, dos cavallers els esperen, i es produeix un encreuament d\'espases entre d\'Artagnan i un dels cavallers, que reconeix a la llum d\'un llampec que \xc3\xa9s l\'Athos, mentre que l\'oponent de Porthos \xc3\xa9s Aramis. Athos i Aramis intercedeixen davant el Duc de Beaufort, que deixa lliures a D\'Artagnan i Porthos._NEWLINE_Posteriorment es reuneixen a Par\xc3\xads, on es creuaran mutus retrets, i fins i tot arribaran a treure les espases, per\xc3\xb2 Athos trenca la seva \xc3\xa1ntes de creuar-la amb aquell a qui sempre va considerar un fill (D\'Artagnan), de manera que s\'abracen i fan les paus, quedant per\xc3\xb2 dividits en dos b\xc3\xa0ndols._NEWLINE_Mentrestant el Vescomte Ra\xc3\xbal, que ha estat enviat per Athos a l\'ex\xc3\xa8rcit del pr\xc3\xadncep de Cond\xc3\xa9, juntament amb el Comte de Guiche, fill del Mariscal de Grammont, troba en el cam\xc3\xad a un frare, que l\'envia a soc\xc3\xb3rrer en els seus \xc3\xbaltims moments a l\'antic botx\xc3\xad de Bethune, que est\xc3\xa0 a una posada, malferit. Despr\xc3\xa9s d\'arribar Grimaud a la posada, a reunir-se amb Ra\xc3\xbal, sent el botx\xc3\xad queixar-se i el troba apunyalat. El botx\xc3\xad el reconeix i li explica en la seva agonia que el que l\'ha apunyalat ha estat el frare que realment \xc3\xa9s John Francis de Winter, el fill de Milady, que busca venjar-se dels sis responsables (D\'Artagnan, Athos, Porthos, Aramis, Lord de Winter i el botx\xc3\xad de Bethune) que van ajusticiar a la seva mare, fets que esbrina fent confessar al botx\xc3\xad, qui abans de morir li encarrega advertir del perill a Athos i als altres,  Davant d\'aix\xc3\xb2, Grimaud torna a Par\xc3\xads._NEWLINE_M\xc3\xa9s tard, els quatre mosqueters es reuneixen en un dinar, per llimar asprors,quan  arriban Grimaud amb la not\xc3\xadcia de l\'exist\xc3\xa8ncia del fill de Milady i l\'assassinat del botx\xc3\xad._NEWLINE_Despr\xc3\xa9s separar-se de nou, Athos i Aramis es retroben amb Lord de Winter, a qui Cromwell ha tret les seves possessions, i que est\xc3\xa0 al servei de la reina Enriqueta d\'Anglaterra, (esposa de Carles I d\'Anglaterra, filla d\'Enric IV, germana de Llu\xc3\xads XIII i per tant cunyada de la Reina Ana d\'\xc3\x80ustria i tia de Llu\xc3\xads XIV). Es posen al seu servei, un cop s\'assabenten que Mazarino s\'ha negat a ajudar-la, i parteixen a Anglaterra amb Lord de Winter, amb la missi\xc3\xb3 d\'auxiliar el rei presoner, Carles I._NEWLINE_Mazarino, per la seva banda, envia a D\'Artagnan i Porthos amb l\'emissari de Cronwell, Mordaunt, que s\'hauran d\'enfrontar la revolta de la Fronda, que ha obligat a amagar a la reialesa._NEWLINE_En arribar a Anglaterra, despr\xc3\xa9s de la mort de Lord de Winter a mans de Mordaunt, D\'Artagnan i Porthos decideixen ajudar, i si \xc3\xa9s possible, alliberar al rei d\'Anglaterra, descartant la missi\xc3\xb3 de Mazarino, que els enviava a servir a Cromwell. Despr\xc3\xa9s d\'ardus intents, malgrat els seus esfor\xc3\xa7os, no aconsegueixen salvar a Carles I qui \xc3\xa9s decapitat a mans d\'un botx\xc3\xad emmascarat. Aquest resulta ser Mordaunt, qui posa una c\xc3\xa0rrega de p\xc3\xb3lvora dins del vaixell on els amics tornen a Fran\xc3\xa7a._NEWLINE_Mordaunt falla en el seu intent per matar-los i \xc3\xa9s mort per Athos d\'una punyalada al cor, dins l\'aigua, durant una lluita en mar obert, despr\xc3\xa9s de l\'explosi\xc3\xb3 del vaixell, quan, malgrat tot, l\'intentava salvar_NEWLINE_Els amics arriben a Fran\xc3\xa7a, i es separen. D\'Artagnan i Porthos s\xc3\xb3n perseguits i arrestats, i Athos, despr\xc3\xa9s d\'una entrevista amb la reina, per ordre d\'aquesta i amb la complicitat de Mazarino, tamb\xc3\xa9. Per\xc3\xb2 Aramis ha quedat lliure, fet que li permet reunir tropes de la Fronda per alliberar-los._NEWLINE_Athos \xc3\xa9s tancat al mateix castell on estan presoners D\'Artagnan i Porthos, i per fi, despr\xc3\xa9s d\'escapar de la seva cel\xc2\xb7la i esbrinar l\'amagatall on Mazarino t\xc3\xa9 els diners que ha anat acumulant a costa de Fran\xc3\xa7a, escapen del castell juntament amb Athos i amb un valu\xc3\xb3s ostatge, el propi Mazarino. Es refugien al castell de Porthos a Pierrefonds i amb aix\xc3\xb2, D\'Artagnan li fa xantatge per a obtenir tres favors: La capitania de D\'Artagnan, la Baronia de Porthos i una dot per al Vescomte de Bragelonne, Ra\xc3\xbal (fill d\'Athos). Tot aix\xc3\xb2 ho aconsegueix en una entrevista amb la reina, portant signades aquestes condicions per Mazarino, juntament amb les reivindicacions de la Fronda, acabant aix\xc3\xad, al mateix temps, l\'aixecament frondista._NEWLINE_Un temps despr\xc3\xa9s, mentre va custodiant la carrossa reial, aquesta \xc3\xa9s atacada per una resta de partidaris de la Fronda, D\'Artagnan la defensa i en combat fereix a un dels seus l\xc3\xadders, resultant ser el comte de Rochefort, qui mor en els seus bra\xc3\xa7os, com li havia pronosticat en Els Tres Mosqueters: "Segurament us matar\xc3\xa9 a la quarta"._NEWLINE_Porthos per la seva banda mata a un vell i li diu a D\'Artagnan que aquest vell li resulta familiar. Just en les \xc3\xbaltimes l\xc3\xadnies del llibre Porthos recorda que es tractava de Bonacieux.'